সরেজমিনে গিয়ে জানা যায়, নৈয়ারবাড়ি বাজারে রুহুল আমিন হাওলাদারের পক্ষে তার ভাই অলি হালাদার চাল বিতরণকালে ওজনে কম দেওয়ার সময় স্থানীয়দের তোপের মুখে মোটরসাইকেল যোগে পালিয়ে যায়। কার্ডধারী পরেশ বৈদ্য রুপাই জয়ধরসহ আরো অনেকেই অভিযোগ করে বলেন- আমাদের কাছ থেকে ৩ শত টাকা নিয়ে ৩০ কেজি চাল দেয়ার কথা বলে ২৫/২৬ কেজি করে চাল দেয়া হয়েছে। এ ভাবে ৬৭১টি বস্তা থেকে ৪/৫ কেজি করে ৩৩৩৫ কেজি চাল চুরি করে রাখা হয়। উপজেলা খাদ্য নিয়ন্ত্রক কর্মকর্তা মোঃ শাহাবুদ্দিন আকন্দ বলেন, সাদুল্লাপুর ইউনিয়নে চাল বিক্রয়ের জন্য ভাঙ্গারহাট বাজারে অলিউর রহমান পান্না ও নৈয়ারবাড়ি বাজারে রুহুল আমিন হাওলাদারকে ডিলার নিয়োগ দিয়ে ৩ শত টাকায় ৩০ কেজি করে চাল দেওয়ার কথা রয়েছে এখানে ১ কেজি চালও কম দেয়া যাবে না।